Zastava Somalije
Zastava Somalije usvojena je 12. oktobra 1954. Dizajnirao ju je Mohammed Awale Liban. Prvobitna namjera bila je da zastavu koristi Britanski Somaliland, ali kada se on spojio sa Italijanskim Somalilandom, ova je zastava postala simbol ujedinjene države. Prema autoru zastave, gospodinu Libanu, namjera je bila da zastava podsjeća na onu Ujedinjenih nacija. Ujedinjene nacije pomogle su Somaliji da stekne nezavisnost od Italije, i zastava je usvojena u čast UN. Petokraka zvijezda simbolizira pet područja u kojima žive Somalci. To su Britanska Somalija, Italijanska Somalija, Francuska Somalija (Džibuti), Ogaden (Etiopija) i Okrug sjeverne granice koji kontrolira Kenija. Heraldički opis zastave, blazon, glasi: "Azure, a mullet Argent".